Ruza
Ruza (rus. Руза) – miestas Rusijoje, Maskvos srities vakaruose, 110 km į vakarus nuo Maskvos, prie Ruzos upės (Maskvos intakas). Srities pavaldumo miestas. 13,2 tūkst. gyventojų (2008 m.). Maisto, tekstilės, baldų gamybos pramonė. Netoliese esančiame Dorochovo kaime veikia LG Electronics gamykla. Yra XVIII a. soboras, XVIII–XIX a. cerkvės, krašto muziejus. Ruzos apylinkės pasižymi gražiais kraštovaizdžiais, todėl mėgiamos poilsiautojų.